Nafarroako Parlamentuko Mahaiak, 2019ko martxoaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Ribaforadako Derrigorrezko Bigarren Hezkuntzako Institutu berria bukatu gabe egonik, DBHko 1. mailako ikasleak 2019-2020 ikasturtean eskolatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko martxoaren 4an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Ribaforadako Derrigorrezko Bigarren Hezkuntzako Institutua ez denez bukatuta egonen 2019-2020 ikasturtearen hasieran –esleitu gabe daude oraindik institutua eraikitzeko obrak–, honako galdera hauei idatziz erantzun dakien nahi dut:

Hezkuntza Departamentuak zer ikastetxetan eskolatu nahi ditu DBHko lehen mailako ikasleak 2019-2020 ikasturtean?

Hezkuntza Departamentuak zer aurreikuspen darabil Cabanillasko, Fustiñanako eta Ribaforadako ikasleak ikastetxe berrian sartzeari eta eskolatzeari begira?

Corellan, 2019ko otsailaren 28an

Foru parlamentaria: Alberto Catalán Higueras